Valtio oli konkurssissa, kansa näki nälkää ja lähes koko maailma tuki Maduron syrjäyttämistä, silti Venezuelan vallankaappaus­yritys epäonnistui – mukana ollut kenraali kertoo amerikkalaislehdelle miksi

Kenraali Manuel Figuera paljasti Washington Post -lehden haastattelussa paljon uusia tietoja Venezuelan korruptiosta ja myös Kuuban sekä Hizbollahin vaikutusvallasta maan sisällä.

Vielä huhtikuussa kenraali Manuel Figuera oli USA:n pakotelistalla kidutuksen ja ihmisoikeusrikkomusten takia.

Nyt Figuera on Kolumbiassa kertomassa Yhdysvaltain viranomaisille salaisia tietojaan, paettuaan henkensä kaupalla kotimaastaan. Figuera kertoi Washington Postin haastattelussa, mikä kaikki meni pieleen vallankumousyrityksessä Venezuelassa huhtikuussa.